《千秋岁 其三 雨后携家游西湖，荷花盛开》
宋代·陈三聘

绀縠浮空，山拥髻、晚来风急。吹骤雨、藕花千柄，艳妆新浥。

窥鉴粉光犹有泪，凌波罗袜何曾湿。讶汉宫、朝罢玉皇归，凝情立。

尊前恨，歌三叠。身外事，轻飞叶。怅当年空系，誓江孤楫。

云色远连平野尽，夕阳偏傍疏林入。看月明、冷浸碧琉璃，君须吸。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。